31993R1737
L 161/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1737/93 НА СЪВЕТА
от 24 юни 1993 година
относно сключване на Споразумение за риболовните полета и морската среда между Европейската икономическа общност и Република Исландия
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 43 от него,
като взе предвид предложението на Комисията,
като взе предвид становището на Европейския парламент (1),
като има предвид, че Споразумението под формата на размяна на писма между Европейската икономическа общност и Република Исландия за риболова, подписано на 2 май 1992 г., предвижда сключването на споразумение за риболова колкото е възможно по-скоро и при всички случаи преди 31 декември 1992 г.;
като има предвид, че Общността и Република Исландия са договорили и парафирали споразумение за отношенията, свързани с риболова;
като има предвид, че е в интерес на Общността да одобри това споразумение,
ПРИЕ НАСТОЯЩИЯ РЕГЛАМЕНТ:
Член 1
Споразумението между Европейската икономическа общност и правителството на Република Исландия за риболова и морската среда се одобрява от името на Общността.
Текстът на споразумението е приложен към настоящия регламент.
Член 2
Председателят на Съвета е оправомощен да посочи лице, упълномощено да подпише Споразумението под формата на размяна на писма, с цел то да стане задължително за Общността.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 24 юни 1993 година.